4Jakobo a bolela le bona a re: Bana bešo, le ba kae?
Bona ba re: Re ba Harane.
5Yena a re: Labane morwa wa Nahoro a le a mo tseba?
Bona ba re: re a mo tseba.
6Yena a re: A o sa thabile?
Bona ba re: O sa thabile; e a tlago fala le dihuswane ke Rahele morwedi wa gagwe.
7Yena a re: Hleng e sa le mosegare; ga e ešo ya ba lebaka la go phutha mehlape; nošang dihuswane le di iše mafulong.
Rahele a kganyela a botša tatagwe. 13Labane a re go kwa tša Jakobo, ngwana wa kgaetšedi ya gagwe, a akgofa a yo mo gahlanetša, a mo gokarela, a mo atla, a mo iša ka lapeng la gagwe; mme Jakobo a mo laodišetša ditaba tša gagwe ka moka. 14Labane a re: Ruri o lešapo letee le nna le nama e tee le nna. Gomme Jakobo a dula ga gagwe a fetša kgwedi.
18Ga e le Jakobo o be a rata Rahele. Ke gona a fetotšego a re: Ke tlo go direla nywaga e šupago, mme wa mpha Rahele morwedi wa gago e monyane.
19Labane a re: Go kaone ge ke mo neela wena; ke se mo neele monna o šele. Dula le nna. 20Gomme Jakobo a mo direla ka baka la Rahele a fetša nywaga e šupago. Nywaga yeo a hwetša eke ke matšatsi a sego makae, ka gobane o be a mo rata.
26Labane a re: Mono ga gešo mokgwa ga se woo. Yo monyane ga a tšwe lapeng go sešo gwa tšewa mogolwagwe. 27Fetša matšatši a šupago o na le yo, re kgone re go fa le yola; mme wena o ntirele o fetše nywaga e mengwe e šupago.